Exqrch/balinese-Komodo-pixelgpt huggingface dataset:
Triwara Triwara (aksara Bali: ᬢ᭄ᬭᬶᬯᬭ) silih tunggil daur sarahina saking Pawewaran, kadiri antuk Pasah, Beteng miwah Kajeng. Pustaka.
Caturwara Caturwara (aksara Bali: ᬘᬢᬸᬃᬯᬭ) silih tunggil daur sarahina saking Pawewaran, kadiri antuk Sri, Jaya, Laba miwah Menala. Pustaka.
Pancawara Pancawara (aksara Bali: ᬧᬜ᭄ᬘᬯᬭ) silih tunggil daur sarahina saking Pawewaran, kadiri antuk Umanis, Pahing, Pon, Wagé miwah Kliwon. Pustaka.
Sadwara Sadwara (aksara Bali: ᬲᬤ᭄ᬯᬭ) silih tunggil daur sarahina saking Pawewaran, kadiri antuk Tungléh, Aryang, Urukung, Paniron, Was miwah Maulu. Pustaka.
Saptawara Saptawara (aksara Bali: ᬲᬧ᭄ᬢᬯᬭ) silih tunggil daur sarahina pateh sareng rahina sané apekan saking Pawewaran, kadiri antuk Redité, Soma, Anggara, Buda, Wrespati, Sukra miwah Saniscara. Pustaka.
I Brakah Satua I Brakah (aksara Bali: ᬇ​ᬩ᭄ᬭᬓᬄ) inggih punika silih tunggil satua Bali. Daging satua. Kacrita di tengah alasé ada dukuh luh ngubu. I Dukuh sai-sai geginanné ka tengah alasé ngalih saang, tur adepa ka negara. Sedek dina anu, ia ngalih saang ka tengah alasé. Makelo ia ngalih saang, nget ia ngasén bedak. Lantas ia mileh ngalih - alihin yéh, masih ia tusing
- alihin yéh, masih ia tusing nepukin tukad. Makelo-kelo lantas ia nepukin clebongkakan misi yéh abedik. Baan sanget bedakné ia tusing ngitungang yéh puek muah ning. Nget yéhé ento inema. Sasubanné sanja lantas ia mulih. Gelising crita, nget I Dukuh beling I Dukuh kendel pesan kenehné. Kasuén-suén suba tutug ulanan anaké cerik, lantas anaké lekad. Anaké cerik tusing ja magoba jlema, nanging magoba alu.
ja magoba jlema, nanging magoba alu. Anaké cerik mrasa lek baané magoba alu, lantas ia macebur ka tlagané. I Dukuh lantas ngeling ngarod-arod sambilanga masesambatan, “Inggih Cening, nguda Cening las pesan ngalahin Mémé. Jet ja Cening magoba alu, keneh Méméné tusing ja kénkén. Keneh Méméné tresna pesan tekén Cening. Jet ja Cening magoba alu, tusing ja Mémé ngéwehang buat entoné. Jani yén Cening tresna
buat entoné. Jani yén Cening tresna mamémé tekén Mémé, enahang ragan Ceningé!” Makelo-kelo ia masesambatan, lantas aluné ngenah. I Dukuh ngénggalang nyemak, tur abana ka baléné. Aluné sai-sai kapreténin, cara mreténin anak cerik pusuh. I Alu ngomong tekén méménné, “Mémé jani adanin tiang I Brakah!” Méménné turut tekén sapamunyin panakné. Kacrita I Brakah suba matuuh pitung dina, lantas ia ngomong tekén méménné, “Mémé, kema
ia ngomong tekén méménné, “Mémé, kema beliang tiang tambah cerik abesik, tiang lakar mlajah mabian!” Méménné masaut, “Da suba Cening mabian, apa Cening kuangan, orahang dogén tekén mémé!” I Brakah lantas ngeling maguyang, mara tusing baanga mabian. Krana I Brakah tusing dadi tungkulang, lantas méménné ngénggalang ka désa meli tambah abesik. I Brakah ngawitin numbeg tongosné mamula tabu, bligo, muah soroh jukut-jukutan. Gelising crita,
bligo, muah soroh jukut-jukutan. Gelising crita, suba bligo muah tabuné mabuah nged, tur gedé-gedé pesan. Sabilang semengan I Dukuh ka peken ngadep jukut-jukutan. Makelo-kelo makejang anaké di negara pada ningeh orta, yén I Dukuh ngelah pianak alu. Sedek dina anu, I Brakah lantas ngomong tekén méméné, “Mémé, bin mani ajak ja tiang ka peken, apang tiang nawang peken.” Méménné masaut, “Da ja cening bareng
Méménné masaut, “Da ja cening bareng ka peken, dokar pada liu nyanan liliga cening nyen.” I Brakah buin masaut, “Sing liliga apa tiang!” Méménné buin masaut, “Nah, yén cening nyak ja di sisi ngambahin, nyak mémé ngajak cening kema.” I Brakah kendel pesan kenehné mara méménné nyak ngajak ia ka negara. Buin maninné semengan pesan suba ia bangun, lantas ia ka peken, bareng-bareng ajaka
lantas ia ka peken, bareng-bareng ajaka méménné. Di tengah jalan liu anaké nyapatin ia kéné, “Ih Dukuh, nyai kija ngajak alu.” I Dukuh lantas masaut, “Panak tiangé ené, ia nutug ka peken.” Makejang anaké ngedékin I Dukuh, baané I Dukuh ngelah pianak alu. Nangingké I Dukuh tusing sebet kenehné kakedékin. Sasubané daganganné telah, lantas ia mulih. Sukat I Dukuh ngelah pianak alu, lais-lais pesan
Dukuh ngelah pianak alu, lais-lais pesan ia madagang. Tur batinné liu-liu pesan. Gelising crita, critaang jani I Brakah suba truna, lantas ia ngomong tekén méménné, “Mémé, kema mani padikang tiang okan Ida Sang Prabu!” Méménné lantas masaut, “Yéh to nguda pangkah pesan, dong bani mémé matur tekén Ida Sang Prabu, méh rejeka tekan mémé.” I Brakah buin ngomong tekén méménné, “Yéh Mémé, tusing bani
tekén méménné, “Yéh Mémé, tusing bani Mémé nindihin tiang baan urip méméné. To koné Mémé tresna tekén tiang. Diéncénné Mémé bani ngetohin tiang. Nah yén Mémé tusing bani lakar madikang tiang okan Ida Sang Prabu, tiang lakar magedi uli dini.” Mara I Brakah ngomong kéto, lantas méménné ngeling sambilanga ngomong kéné, “Nah, yén Cening sarat pesan nundén mémé mamadik ka puri, mémé tusing ja
mamadik ka puri, mémé tusing ja bani miwalin keneh Ceningé. Nangingké gelahang bareng. Cening suba nawang, mémé anak tani. Jani mémé tusing sebet, yén suba nindihin Cening. Krana jani mémé lakar majalan, nah ané éngkén kenehang Cening?” I Brakah lantas masaut, “Titiang sing ja milihin buin, ané encén ja kalugra.” I Dukuh lantas ngénggalang ka puri. Tangkil ring Ida Sang Prabu. Sang Prabu lantas
Ida Sang Prabu. Sang Prabu lantas ngandika, “Yéh nyai Dukuh luh tumbén. Saja nyai ngelah pianak alu?” I Dukuh lantas matur sarwi nyumbah, “Inggih Ratu Sang Prabu, sayuwakti titiang maderbé pianak mrupa alu.” Ida Sang Prabu buin ngandika, “Men, apa buatang nyai mai?” I Dukuh buin matur, “Inggih Ratu Sang Prabu, nawegang pisan titiang matur sisip ring Palungguh Cokor I Ratu, mungguhing karyan titiangé
Cokor I Ratu, mungguhing karyan titiangé mangkin rauh mriki, titiang kakenken antuk pianak titiangé nglungsur putran Cokor I Déwa, asiki.” Ida Sang Prabu lantas ngandika, “Yéh dong kéto gatin nyainé mai? Nyai ngidih panak icangé, lakar pakurenang nyai ajak alu, kéto?” I Dukuh lantas matur, “Inggih patut Ratu Déwa Agung.” Ida Sang Prabu duka pisan, nangingké nyalit kayun ngamatiang anak nunas. Ida Sang Prabu
ngamatiang anak nunas. Ida Sang Prabu meneng tan pangandika. Sasubanné empahan dukan Ida Sang Prabu, lantas Ida ngandika, “Nah krana nyai nunas panak icangé, jani icang matakon tekén ia. Kénkén ja ia buin kejep.” Ida Sang Prabu lantas ngendikain okané pinih duura. Sasubanné rauh, lantas Ida ngandika, “Cening Galuh, né I Dukuh teka lakar nunas cening, men cening kénkén, nyak lakar makurenan tekén panakné?”
kénkén, nyak lakar makurenan tekén panakné?” Ida Radén Galuh duka pesan kayunné lantas Ida ngandika, “Inggih Ratu Aji, titiang nawegang matur sisip ring Ratu Aji, sané mangkin titiang matur mapamit sapisan.” Ngandika Ida Sang Prabu, “To kéto koné Dukuh, nanak Galuh sing nyak. Kema orahang tekén pianak nyainé!” I Dukuh lantas mapamit sarwi nyumbah. Kacrita Radén Galuh érang pakayunanné tekén I Dukuh, lantas Ida
pakayunanné tekén I Dukuh, lantas Ida ngandika tekén parekanné, “Ih cai parekan, kema cakcak tendasné I Dukuh pang kanti benyah!” Parekanné ngénggalang ngantosang I Dukuh di jaba kuta. Sasubanné I Dukuh liwat uli Negara lantas I Dukuh karejek. Tur bangkénné kacahcah, kasabat-sabatang. Jani kacrita I Brakah jumahné, makelo ia ngantosang méménné, masih tusing teka, lantas ia ka negara ngalih méménné. Nget tepukina méménné mapukang-pukang.
ngalih méménné. Nget tepukina méménné mapukang-pukang. Lantas buin tambun-tambunanga, tur uripa. Méménné buin idup buka jati mula. Méménné lantas ngomong, “Cening, to kénéanga suba Mémé tekén kaulan Ida Sang Prabu.” I Brakah lantas masaut, “Dong da Mémé jejeh, buin mani buin kema!” I Dukuh masaut, “Yan Mémé buin kema, pedas Mémé buin matianga.” I Brakah buin masaut, “Yén Mémé buin mati tiang buin ngurip.”
Mémé buin mati tiang buin ngurip.” Kacrita buin maninné semengan, buin I Dukuh nangkil ka Puri. Ida Sang Prabu ngandika, “Yéh, buin teka I Dukuh, men kénkén pianak nyainé?” I Dukuh matur tekén Ida Sang Prabu, “Inggih Ratu Sang Prabu, titiang nawegang matur sisip ring Palungguh Cokor I Déwa, titiang mangkin kénkén ipun nunas sané alitan.” Ida Sang Prabu raris ngandikain okané sané Madéan.
Prabu raris ngandikain okané sané Madéan. Sasubanné rauh, Sang Prabu lantas ngandika, “Cening nanak Galuh, I Dukuh mamadik cening, kénkén cening nyak tekén panakné?” Raden Galub lantas ngandika, “Inggih Ratu Aji, titiang matur mapamit sapisan.” Ida Sang Prabu ngandika, “To, kéto koné Dukuh, kema mulih orahang tekén pianak nyainé.” I Dukuh lantas mapamit sarwi nyumbah. Di tengah jalan, buin I Dukuh karejek nganti mati.
buin I Dukuh karejek nganti mati. Makelo-kelo teka buin I Brakah ngurip méménné. I Brakah lantas ngomong, “Mémé buin mani kema Mémé buin cepok!” Méménné lantas masaut, “Nah yén suba cening, Mémé dong sing bani tulak.” Buin maninné semengan buin ia nangkil ka puri, makejang parekanné ngrenggeng, “Yéh pindo suba matiang tendasné masih ia idup.” Mara I Dukuh teked di puri, lantas Ida Sang
teked di puri, lantas Ida Sang Prabu ngandika, “Ih nyai Dukuh, buin nyai teka, men kénkén pitungan pianak nyain”?” I Dukuh lantas matur, “Inggih Ratu Sang Prabu, titian nawegang matur sisip ring Palungguh Cokor I Déwa, mangkin sané pinih alita tunas titiang.” Ida Sang Prabu lantas ngandikain okané paling alita. Sasubané rauh raris Sang Prabu ngandika, “Ih Cening Galuh, cening idiha tekén I Dukuh,
Galuh, cening idiha tekén I Dukuh, kénkén cening nyak tekén pianakné?” Radén Galuh lantas matur, “Inggih Ratu Aji, titiang nénten Ja purun tulak, yén sampun saking pangandikan Ratu Aji. Ya ta ipun panak jlema, yadiastun sekala buron, yén sampun pangandikan Ratu Aji, titiang nénten purun tulak.” Mara kéto atur Radén Galuhé, asemu kabangan warnan Ida Sang Prabu, raris Ida meneng tan pa ngandika. I
Ida meneng tan pa ngandika. I Dukuh suba nawang yén Ida Sang Prabu duka, lantas ia nguntul, tusing bani mlihat. Sasubanné empahan kayun Ida Sang Prabu, raris ngandika, “To kéto koné Dukuh, I Galuh nyak tekén pianak nyainé, nanging icang jani ngwidi tekén panak nyainé, yén ia nyidaang ja ngaénang icang bantal ambul ketungané, bang icang ia pianak icangé, orahang kéto tekén pianak nyainé!”
icangé, orahang kéto tekén pianak nyainé!” I Dukuh lantas matur, “Inggih titiang sairing.” I Dukuh lantas mapamit, sarwi nyumbah. Mara ia neked jumah, lantas ia morahan tekén pianakné, “Cening, jani misi ambul keneh ceningé, nanging Ida Sang Prabu ngwidi tekéning cening, apang cenin ngaturin ida bantal ambul ketungané.” I Brakah lantas masaut, “Nah sida. Buin mani tiang lakar ngaturang.” Kacrita buin maninné semengan, lantas
ngaturang.” Kacrita buin maninné semengan, lantas I Brakah ka sanggah, ditu ia ngenyitin pangasepan, lantas ia ngomong, “Wastu manik sakecap, apang ada bantal ambul ketungané adasa tur apang bias majalan padidiana.” Jeg prajani ada. Lantas ia ngomong tekén méménné. “Né apa bantalé lakar aturang titiang.” Méménné kendel pesan kenehné baané suba nyidaang. I Brakah buin ngomong, “Ih iba bantal, kema aturang iban-ibané tekén Ida
bantal, kema aturang iban-ibané tekén Ida Sang Prabu!” Bantalé makadadua lantas padrutdut ka puri. Ida Sang Prabu ngon nyingakin bantalé teka majalan iban-ibana. Ida lantas nauhin panjaké makejang. Lakar kaicén bantal, makejang panjaké pada ngon ningalin bantalé gedé-gedé pesan majujuk di puri. Di subané bantalé ento telah, lantas Sang Prabu ngandika buin tekén I Dukuh, “Ih nyai Dukuh, nira buin ngwidi, apanga nyidaang pianak
nira buin ngwidi, apanga nyidaang pianak nyainé ngaturang balé mas. Yén ia suba nyidaang, nira lega maang ia pianak nirané.” I Dukuh lantas morahan tekén pianakné. Kacrita buin maninné semengan buin ia ngenyit dupa, lantas ia ngomong, “Wastu manik sakecap apang ada balé mas di bancingah.” Nget prajani ada. Mara Ida Sang Prabu medal, nget cingakina ada balé mas makaukud. Ida Sang Prabu lédang
mas makaukud. Ida Sang Prabu lédang pisan pakayunanné, lantas Ida ngesengin I Dukuh, kandikaang ka puri ngajak panakné. I Brakah lantas kaajak ka puri. Makejang anaké pada ngon, tekén kapradnyanan aluné ento. Mara ia teked di bancingah, lantas Ida Sang Prabu ngandika tekén okané, “Cening Galuh, jani cening lakar anténang Aji ajak I Brakah pianak I Dukuhé. Ida Radén Galuh matur sairing. Ida Sang
Radén Galuh matur sairing. Ida Sang Prabu lantas madauhan, apang panjaké ngayah ka puri. Jani critaang Radén Galuh ajaka I Alu sai-sai Ida bareng sirep. Sedek dina anu I Alu nyuti rupa dadi anak bagus pesan. Kulesné kengkebang ngejang. Unduké ento kauningin tekén Radén Galuh, lantas kulesné ka paling. Ngawit ento I Brakah tusing buin nyidaang dadi alu. Jani dadi manusa tulén, tur gobanné
Jani dadi manusa tulén, tur gobanné kaliwat bagus. Ida Radén Gaiuh seneng pesan kayunné, krana rabiné tusing ja alu sesajaan, nanging jlema kaliwat bagus. Sasubané ada déwasa melah, lantas Radén Galuh matebasan. I Brakah jani jenenganga patih. Pustaka.
Mén Cekepel Satua Mén Cekepel (aksara Bali: ᬫᬾᬜ᭄ᬘᭂᬓᭂᬧᭂᬮ᭄) inggih punika silih tunggil satua Bali. Daging satua. Ada koné tuturan satua, madan I Mén Cekepel, ia sedekan beling gedé, Iantas kurenanné mati. Buina I Mén Cekepel nongos di alasé, ia nongosin abian. Di alasé ento tusing pesan ada buin jlema nongos ditu, among ya I Mén Cekepel dogén tur ia padidian, dadi ia sedek beling
ia padidian, dadi ia sedek beling gedé, lantas ia makeneh kayeh ka tukadé. Mara ia teked di tukadé, lantas ada koné raksasa tepukina di sisin tukadé ento, saha raksasané ento nakonin I Mén Cekepel, ”Né té nyai I Mén Cekepel, jani kenyekan nyai beling gedé, énggal nyai lakar manak, kéwala disubanné lekad panak nyainé, musti nyai baang kaki ngidih panak nyainé.” Dadi sawiréh I
ngidih panak nyainé.” Dadi sawiréh I Mén Cekepel takut pesan tekén raksasané ento, laut ia I Mén Cekepel masaut, tur sanggupina buka panagih raksasané ento. Kasuén-suén, lekad panakné I Mén Cekepel, buina muani panakné. Di mara lekad panakné, inget I Mén Cekepel tekén munyin raksasané, réh i pidan nagih panakné I Mén Cekepel. Sawiréh I Mén Cekepel kenjekan ngelah panak cerik, ditu ia mabudi
ngelah panak cerik, ditu ia mabudi kayeh makerem di tukadé, nglantas ia majalan ka tukad, nanging panakné pejanga jumah matekep baan ketungan. Dadi satekedné Mén Cekepel di tukad makerem, buin tepukina baan raksasané i pidan ané nagih ngidih panakné Mén Cekepel. Ditu lantas raksasané ngetaraang bané Mén Cekepel suba manak saha ia matakon, ”Nyai Mén Cekepel, suba nyai manak kenapa sangkan nyai mendep tur
manak kenapa sangkan nyai mendep tur sing ajak nyai panak nyainé? Jani musti apang payu nyai maang kaki, sing dadi buungan.” Mara kéto patakon muah pinagih raksasané, ngejer ia Mén Cekepel masaut, “Inggih kaki, yakti tiang nyanggupang kaki panak tiangé, sakéwala lacur ja kaki, réh panak tiangé sampun mati.” Raksasané buin mamunyi, ”Nyai ngorahang panak nyainé mati, dija bangkéné? Maéh baang kaki bangkéné.” Ditu
bangkéné? Maéh baang kaki bangkéné.” Ditu buin paling pasautné Mén Cekepel, “Sampun anyudang tiang bangkén panak tiangé.” I Mén Cekepel nglaut tuunan ka tukadé makerem. Raksasané buin mamunyi, ”Jani kaki antang ka umah nyainé ngalih-alihin.” Nglaut raksasané ngojog umahné I Mén Cekepel. Setekedné di jumah Mén Cekepel, raksasané milehan di abianné, nglaut payuk, pané, sok, gelahné Mén Cekepel bulak balikanga, masih tusing tepuk baana
bulak balikanga, masih tusing tepuk baana ngalih-ngalihin, kanti leleh ngalihin. Lantas raksasané negak di duur ketungané masiksikan ngalihin kutu. Sedek masiksikan lantas bakatanga kutuné gedé gati abesik. Ping kuda-kuda pingsega masih sing dadi mati, ento krana raksasané nyemak lu, bakal anggona ngincuk kutun gelahné. Di subanné nungkayak ketungané, lantas mara enota baan raksasa panak Mén Cekepel. Jeg jemaka saha raksasané masesambatan ngéndahan I Mén
saha raksasané masesambatan ngéndahan I Mén Cekepel, tur ia laut magedi pesu uli jumahan abianné Mén Cekepel. Ngulahang gati ia raksasané mulih tur panakné Mén Cekepel pejanga jumahan umahné mawadah grobag. Lantas ia ngundangang timpalné ngajakin malagaran, krana ia makatang anak cerik abesik, panaka baan I Mén Cekepel. Ditu timpal raksasané pada sanggup, ada mesuang lengis, nyuh muah basa-basa. Jani critayang Mén Cekepel mulih
basa-basa. Jani critayang Mén Cekepel mulih uli tukad, satekedné jumah, lantas dapetanga ketungané nungkayak, lantas ia ngeling jerat-jerit sedih mangilgilang, baan panakné bakatanga baan raksasané. Sedek ia ngeling Mén Cekepel, dadi ada laut bikul ningeh, tur paekina Mén Cekepel saha ia matakon, ”Apa krana Mén Cekepel ngeling sedih buka kéné?” Ditu Mén Cekepel nuturang tekén I Bikul, solah panakné cerik juanga baan raksasané, lantas
panakné cerik juanga baan raksasané, lantas Mén Cekepel mamunyi tekén bikulé ento, ”Inggih Jero Ketut Bikul, yéning sida antuk Jeroné ngrereh panak tiangé, tiang sanggup ngupahin Jeroné pantun asambi, Jeroné sampun ngodagang sambin tiangé.” Ditu Iantas I Bikul masanggup tur ia nangguhang awak nu ngalih kanti. Prajani lantas I Bikul majalan ngalih saing tur ia matepuk ajaka I Méong. Satepukné I Bikul ajaka I
Méong. Satepukné I Bikul ajaka I Méong, I Bikul lantas ngaksama apang I Méong suud gedég tekén I Bikul, tut tuturanga kabutanné lakar nulungin I Cekepel, krana kéto awak bakal makatang upah. Ditu I Méong masanggup, nanging buin I Méong ngajakin ngalih kanti. Tondén pegat raos I Bikulé ajaka I Méong, laut teka I Kedis Crukcuk miwah I Tambulilingan, ditu lantas kaukina baan I
Tambulilingan, ditu lantas kaukina baan I Bikul ajak I Méong. Buin I Bikul lantas nuturang buka raosné ané bau tekén I kedis Crukcuk miwah I Tambulilingan. Ditu lantas ia sanggup, réh pada bakal makatang upah. Gelising satua, makapatpat jalan jani ngungsi umah raksasané ané malaibang panak Mén Cekepelé. Dadi satekedné di jumah raksasané, ditu dingeha pada ramé-ramé ngaé basabasa raksasané ajaka timpaI-timpalné. Nglaut dogén
basabasa raksasané ajaka timpaI-timpalné. Nglaut dogén I Bikul macelep mulihan ajaka patpat sig pakarangan raksasané. Ditu Iantas I Bikul matakon tekén raksasané, ”Napi karyanin kaki teka rames gati munyin talenan kakiné pada?” Masaut I Raksasa pada, ”Kaki ngaé basa lakar ngébat jlema cerik panaka baan I Mén Cekepel.” Lantas I Bikul masaut mabriuk mamunyi ajaka patpat, ngaku pada meled nyipcipin ébatan jlema. Lantas raksasané
meled nyipcipin ébatan jlema. Lantas raksasané masaut, ”Lamun cai pada meled, anti dini malu!” Buin I Bikul masaut mabriuk, ”Kéwala tiang biana bisa nulungin. Yéning magambelan, ngigel, mara bisa ajak makejang.” I Raksasa laut pada kedék saha nundén ngigel muah magambelan. Lantas I Méong magambelan, I Crukcuk miwah I Tambulilingan ia ngigel. Munyin gendingné I Méong begbeg gati kekéné, ”Krég-krég nying, krég-krég nyong.” Ditu
kekéné, ”Krég-krég nying, krég-krég nyong.” Ditu I Crukcuk ngigel saling ilehin ajaka I Tambulilingan. Kenyakané pada demen I Raksasa mabalih muah madingehang, lantas I Bikul macelep mulihan, morot grobag tongos anaké cerik. Di subanné bedah, lantas pesuanga anaké cerik baan I Bikul, tur I Bikul mawangsit tekén I Méong, suba sida baana mesuang panakné Mén Cekepel. Buin I Bikul antang magedi ngamalunin. Ditu lantas
Bikul antang magedi ngamalunin. Ditu lantas I Bikul malaibang anaké cerik tur ngojog I Mén Cekepel. Laut patampianga panakné. Ditu lantas prajani Mén Cekepel nagih atehang mulih ka désa, tur I Bikul lantas ngatehang ka désa. Dadi réh suba makelo I Bikul magedi. Ditu lantas I Méong morahan tekén raksasané, ia ngaku antang meju. Disubanné magedi I Méong, lantas I Crukcuk muah I Tambulilingan
lantas I Crukcuk muah I Tambulilingan ngaku ngalih I Méong. Dadi makelo raksasané pada ngantiang, masih tondén ia pada teka, laut raksasané mulihan Iakar nyemak anaké cerik. Dapetanga grobagé bedah porot bikul. Ditu Iantas I Raksasa ngaku déwék kadayaang baan I Bikul ajaka saingné. Béh krura gedég kenehné, lantas I Raksasané makejang ngalih umahné I Cekepel. Teked ditu, tepukina suba suung umahné, réh Mén
tepukina suba suung umahné, réh Mén Cekepel suba mulih ka désa. Lantas kado I Raksasa nampah jlema, laut ia pada nyusup ka tengah alasé mamangsa ngalih buron. Réh suba pada makatang buron, ento lantas ébata anggona lelagaran. Pustaka.
Menuh Menuh (Latin: "Jasminum sambac") inggih punika silih tunggil soroh punya sané madué akah mawarna putih kacoklatan. Punyan puniki madué canggah sané tegehnyané siki ngantos tigang méter. Punyan Menuh puniki madué katik sané mawarna coklat dawannyané kirang-langkung pitung sentiméter, madiaméter lima ngantos kutus méli méter. Menuh puniki madué don sané mawarna gadang. Menuh puniki mawarna putih sentak. Menuh puniki madué kasidian pinaka tamba anggén
puniki madué kasidian pinaka tamba anggén nambanin sané madué sungkan kebet-kebet ring waduk miwah dados kaangén lakar kosmétik. Menuh puniki taler madaging minyak atsiri, taler don miwah akahnyané madaging saponim, flavonoida miwah polifenol. Punyan menuh kakayunin saantukan sekarnyané miik, punika mawinan sekar menuh puniki prasida kaanggén parfum. Pustaka.
Sikut Sikut (aksara bali: ᬲᬶᬓᬸᬢ᭄) inggih punika tata cara pangukuran antropologis tradisional sané wénten ring Bali. Sikut punika kaukur madasar antuk ukuran angga sang sané nruwénang umah. Sikut punika wénten kasurat ring lontar Asta Kosala Kosali miwah Asta Bhumi. Sikut kaanggén ngamolihang ukuran pekarangan, genah, utawi "jarak" balé ring natah, miwah ukuran balé. Sikut sané kaanggén ngaryanin saka utawi adegan kacatet ring gegulak. Gegulak
utawi adegan kacatet ring gegulak. Gegulak punika tiing sané kaicénin tanda ukuran sané kaanggén dados pinget. Soroh Sikut. Sikut sané kaangen ring Arsitektur Tradisional Bali inggih punika: Pustaka.
Kakawin Wrttasancaya Kakawin Wrttasancaya (utawi Wrttayana miwah Wertasancaya) inggih punika silih tunggil kakawin utawi karya sastra Jawa Kuno ring basa Kawi sané karipta olih Mpu Tanakung sawetara duk satawarsa kaping pat welas. H. Kern, sarjana saking Belanda, nyalin kakawin puniki antuk basa Belanda duk warsa 1875. Wrttasancaya puniki madaging carita indik patemon miwah pamegat, sané kasurat nganggén wirama sané luih. Rasané, Mpu Tanakung ngandelang
sané luih. Rasané, Mpu Tanakung ngandelang kaluihan wirama tur pamilihan kruna sané wikan pisan ring kakawin puniki. Nika mawinan, kakawin puniki Wrttasancaya palampah wirama. Kakawin puniki nlatarang detail indik wirama kakawin, sané kaketus saking wirama gancaran Sanskerta. Tata titi wirama puniki lumrah kabaos chanda. Pikaryan Mpu Tanakung puniki ngambil soroh tema sané pateh sareng Meghaduta olih Kalidasa, sané taler nlatarang indik tata titi wirama
taler nlatarang indik tata titi wirama standar ring gancaran Sanskerta. Ri tatkalaning ngripta Wrttasancaya, Mpu Tanakung sujatine sampun ngwacen akeh pisan karya sastra Sanskerta, utamannyane "Chandovicitih" sané pinaka bantihan "Bharatanatyasastra", silih tunggil cakepan indik gancaran Sanskerta. Niki kabuktiang antuk wirama-wirama sané pateh kaanggén ring Wrttasancaya kalih Chandovicitih. Minab, Mpu Tanakung duk punika polih inspirasi saking cakepan wirama Sanskerta tur makayunin ngaryanang cakepan sané pateh
tur makayunin ngaryanang cakepan sané pateh nanging mabasa Jawi kuno sané menawi prasida kaanggén acuan ring sajeroning pangriptan kakawin daweg punika. Yadiastun ring suang-suang kakawin Mpu Tanakung satata yadcad ragan ida tambet, para sarjana sastra Jawi purwa dahat ngon ring pikaryan ida. Saking detail tur referensi sané kaanggén ring suang-suang reriptanida, para sejarawane narka Mpu Tanakung minab sampun prasida daweg nika ngalap referensi langsung
prasida daweg nika ngalap referensi langsung saking India. Yadiastun asapunika, Mpu Tanakung sampun yakti prasida ngadungang wirama-wirama asli saking gancaran Sanskerta sareng kearifan lokal Jawi purwa malarapan antuk pikarsa, eksperimen miwah pangalamanida sané sampun sue. Pustaka.
Pan Angklung Gadang Ngelah Tungked Sakti Satua Pan Angklung Gadang Ngelah Tungked Sakti (aksara Bali: ᬧᬦᬅᬂᬓ᭄ᬮᬸᬗ᭄ᬕᬤᬂᬗᭂᬮᬄᬢᬸᬂᬓᭂᬤ᭄ᬲᬓ᭄ᬢᬶ) inggih punika silih tunggil satua Bali. Daging satua. Sasubané Pan Angklung Gadang mapamit ngiring Ratu Déwa Agung, jani kacerita ia idup di pondokné ngajak kurenané dogén. la milu makrama banjar masuka duka ditu di banjar Pangkung. Sedek dina anu, klian banjaré mapengarah apang makejang krama tedun ka banjar